Lara (23) usred dana na ulici pretukla svoju tetu: ‘Ma, bila sam pijana…’

Lara (23) je nasred ulice u pol bijela dana istukla svoju tetu (34) isprovocirana ranijim nesuglasicama.

Prema presudi, sve se dogodilo lani u svibnju oko 14.15 sati u Ulici Vjekoslava Klaića 15 u Zagrebu. Lara je “narušavala javni red i mir na način da je derući se na sav glas vrijeđala 34-godišnjakinju riječima: Mrš u pi*ku materinu glupačo glupa”.

“Pritom ju je pljunula, a nakon toga rukama i nogama nasrnula na nju udarajući je po tijelu, također se koristeći lajnom svog psa, da bi je nakon toga srušila na pod gdje ju je zaustavio prolaznik”, navela je sutkinja u presudi.

Napadnuta je svjedočila kako joj je Lara tog dana trebala vratiti mobitel koji joj je ostao u stanu zajedničkog prijatelja. No, nećakinja ju je, ničim izazvana, fizički napala na ulici i srušila na pod.

Lara je tijekom ispitivanja u policiji optužila tetu da ju je napala, pa je i žrtva bila prijavljena, i to kao prvookrivljena. No, napadačica je na sudu rekla da je sve izmislila i da je ona jedini krivac za incident.

“Mogu reći da teta nije ničim narušavala javni red i mir, nije me fizički napala niti se derala i vrijeđala me. Jedino što mi je u samoobrani poderala majicu. A zašto sam policiji rekla drugačije? Ma, bila sam tog dana pijana, ali i isprovocirana zbog nekih drugih razloga”, branila se Lara.

Sutkinja je Laru proglasila krivom i osudila na kaznu od 320 eura. Mora platiti i 66 eura troškova postupka. Teta je na koncu oslobođena.

Objava Lara (23) usred dana na ulici pretukla svoju tetu: ‘Ma, bila sam pijana…’ pojavila se prvi puta na Danica.hr.